234. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ,  ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ  ΔΗΜ. ΕΡΓΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 97803/3374 της 19 Οκτ./12 Νοεμ. 1992 (ΦΕΚ Β΄  668) Χαρακτηρισμός μεταχειρισμένων βενζινοκινήτων αυτοκινήτων ως αντιρρυπαντικής τεχνολογίας σύμφωνα με τις διατάξεις της παρ. 4 του αρθρ. 2 του Νόμ. 2052/1992. Έχοντας υπόψη: 1.Το άρθρ. 84 του Νόμ. 614/77 (Α΄ 167) «Περί κυρώσεως του Κώδικα Οδικής Κυκλοφορίας». 2.Το άρθρ. 2 του Νόμ. 2052/1992 (Α΄ 94) «Μέτρα για την αντιμετώπιση του νέφους και πολεοδομικές ρυθμίσεις». 3.Την αριθ. Υ. 1660/ 1007556/ 116/ 00006Α / 23.1.1992 κοινή απόφαση του Πρωθυπουργου και του Υπουργού Οικονομικών «Περί ανάθεσης αρμοδιοτήτων στον Υφυπουργό Οικονομικών». 4.Το άρθρ. 29Α του Νόμ. 1558/85 «Κυβέρνηση και Κυβερνητικά όργανα» (Α΄ 137) όπως προστέθηκε το άρθρο τούτο με το άρθρ. 27 του Νόμ. 2081/1992 (Α΄ 154), αποφασίζουμε: Άρθρ.1.-1.Η πιστοποίηση ότι ένα μεταχειρισμένο βενζινοκίνητο επιβατηγό αυτοκίνητο ιδιωτικής χρήσης, κυλινδρισμού μέχρι 2.000 κυβικών εκατοστών, είναι αντιρρυπαντικής τεχνολογίας και υπάγεται στις διατάξεις του άρθρ. 2 του Νόμ. 2052/1992 (Α΄ 94) γίνεται από την αρμόδια Τελωνειακή Αρχή και αναγράφεται στο εκδιδόμενο από αυτή πιστοποιητικό τελωνισμού. 2.Η κατά την προηγουμένη παράγραφο πιστοποίηση γίνεται με την κατά το χρόνο τελωνισμού του αυτοκινήτου υποβολή των κατωτέρω: α.Βεβαίωση Κέντρου Τεχνικού Ελέγχου Οχημάτων (ΚΤΕΟ) από την οποία θα προκύπτει ότι το μεταχειρισμένο επιβατηγό αυτοκίνητο ιδιωτικής χρήσης είναι αντιρρυπαντικής τεχνολογίας από κατασκευής του και φέρει καινούργιο καταλυτικό σύστημα. β.Άδεια κυκλοφορίας και τίτλους κυριότητας της χώρας προέλευσής του. γ.Βεβαίωση του εργοστασίου κατασκευής ή του Εμπορικού Επιμελητηρίου της χώρας εξαγωγήςαποστολής θεωρημένη από την αρμόδια Ελληνική Προξενική Αρχή και μεταφρασμένη στα Ελληνικά, από την οποία θα προκύπτει το έτος κατασκευής, καθώς και τα στοιχεία του τελωνιζόμενου αυτοκινήτου (εργοστάσιο κατασκευής, τύπος οχήματος, αριθμός πλαισίου και κινητήρα, κυβισμός). Εάν, όμως, το έτος κατασκευής και τα υπόλοιπα στοιχεία που αναφέρονται προηγουμένως, προκύπτουν κατά τρόπο αναμφισβήτητο από την άδεια κυκλοφορίας της χώρας προέλευσης του αυτοκινήτου, τότε δεν υποβάλλεται η ως άνω βεβαίωση. Άρθρ.2.-1.Για τη χορήγηση της αναφερόμενης στο άρθρ. 1 παρ. 2 εδάφ. α΄ βεβαίωσης ο παραλήπτης μετά την κατάθεση της διασάφησης τελωνισμού για θέση σε ανάλωση προσκομίζει τα προβλεπόμενα από την υπ’ αριθ. 86653/6673/91 Κοινή Υπουργική Απόφαση δικαιολογητικά απόσυρσης αυτοκινήτου συμβατικής τεχνολογίας, παρακαταθέτει ή εγγυάται με τραπεζική ή αξιόχρεη προσωπική εγγύηση το ποσό του συνόλου των δασμοφορολογικών επιβαρύνσεων. Παράλληλα με αίτησή του και δαπάνες του ζητά τη μεταφορά του αυτοκινήτου στο αρμόδιο Κ.Τ.Ε.Ο για την έκδοση της σχετικής βεβαίωσης. 2.Η Τελωνειακή Αρχή μετά την επαλήθευση του αυτοκινήτου και για εξασφάλιση της ταυτότητάς του εγκρίνει τη μεταφορά του στο Κ.Τ.Ε.Ο. για έλεγχο και επιστροφή στο Τελωνείο εντός 7 εργασίμων ημερών, το αργότερο. 3.Για την έκδοση της βεβαίωσης του Κ.Τ.Ε.Ο. ο ενδιαφερόμενος υποβάλλει σ’ αυτό τα ακόλουθα δικαιολογητικά. α.Σχετική Αίτηση β.Έγκριση τύπου του αυτοκινήτου ως αντιρρυπαντικής τεχνολογίας στη χώρας μας εκδοθείσα από την αρμόδια υπηρεσία του Υπουργείου Μεταφορών και Επικοινωνιών. Εφόσον δεν έχει εκδοθεί έγκριση τύπου του αυτοκινήτου στη χώρα μας, τότε θα υποβάλλεται έγκριση τύπου ξένου κράτους. Και στις δυο περιπτώσεις, Ελληνική ή ξένη έγκριση τύπου, θα πρέπει από αυτή να προκύπτει ότι πληρεί την οδηγία 88/76/ΕΟΚ, όπως τροποποιήθηκε με τις 88/436/ΕΟΚ και 89/458/ΕΟΚ όμοιες για όσα αυτοκίνητα τέθηκαν σε αρχική κυκλοφορία πριν την 1.1.1993 ή ότι πληρεί την Οδηγία 91/441/ΕΟΚ για όσα τέθηκαν σε αρχική κυκλοφορία μετά την 1.1.1993, ή βεβαίωση του εργοστασίου κατασκευής ότι το αυτοκίνητο είναι από κατασκευής του αντιρρυπαντικό καθώς και τις οδηγίες της Ε.Ο.Κ. τις οποίες πληρεί. γ.Τιμολόγιο αγοράς του καινούργιου καταλυτικού συστήματος, όπου θα περιγράφεται επακριβώς ο καταλύτης και θα αναγράφονται τα στοιχεία του. Εάν το τιμολόγιο έχει εκδοθεί στην αλλοδαπή απαιτείται θεώρηση από τις αρμόδιες Προξενικές Αρχές και επίσημη μετάφρασή του από τις Υπηρεσίες του Υπουργείου Εξωτερικών. (Αντί για τη σελ. 208,943) Σελ. 208,943(α) Τεύχος -Σελ.  Γενικά περί κυκλοφορίας αυτοκινήτων 21.Ε.α.234 δ. Εφόσον το καινούργιο καταλυτικό σύστημα τοποθετήθηκε σε συνεργείο της αλλοδαπής, βεβαίωση του συνεργείου που τοποθέτησε τον καταλύτη, στην οποία θα δηλώνεται ότι τοποθετήθηκε το καινούργιο καταλυτικό σύστημα που αναφέρεται στο τιμολόγιο στο συγκεκριμένο αυτοκίνητο. Η βεβαίωση θα είναι θεωρημένη από τις αρμόδιες Προξενικές Αρχές και απαιτείται επίσημη μετάφρασή της από τις αρμόδιες Υπηρεσίες του Υπουργείου Εξωτερικών. Εφόσον το καινούργιο καταλυτικό σύστημα τοποθετήθηκε σε συνεργείο της ημεδαπής, υπεύθυνη δήλωση του Νόμ. 1599/1986 του υπεύθυνου του συνεργείου, που τοποθέτησε τον καταλύτη, στην οποία θα δηλώνεται ότι τοποθετήθηκε το καινούργιο καταλυτικό σύστημα που αναφέρεται στο τιμολόγιο στο συγκεκριμένο αυτοκίνητο. 4.Μετά την υποβολή των παραπάνω δικαιολογητικών το αυτοκίνητο προσκομίζεται στο Κ.Τ.Ε.Ο. και γίνονται οι έλεγχοι: α.Της συμφωνίας του τοποθετημένου καταλύτη με αυτόν που αναγράφεται στο Τιμολόγιο αγοράς του καταλύτη και στη βεβαίωση του συνεργείου και ο οποίος πρέπει να είναι ο ίδιος τύπος με τον αναγραφόμενο στην έγκριση τύπου του αυτοκινήτου του. β. Ότι οι εκπομπές καυσαερίων του αυτοκινήτου είναι εντός των προβλεπομένων ορίων από την Κοινή Υπουργική Απόφαση των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών, που προβλέπεται στην παρ. 11 του άρθρ. 3 του Νόμ. 2052/92. γ. Ελέγχεται το αυτοκίνητο με την υπ’ αριθ. 62562/635/87 απόφαση του Υπουργού Μεταφορών και Επικοινωνιών και εκδίδεται το σχετικό Δελτίο Τεχνικού Ελέγχου στο όνομα του αιτούντος. 5.Μετά τη διενέργεια των παραπάνω ελέγχων το Κ.Τ.Ε.Ο εκδίδει και χορηγεί τη βεβαίωση που αναφέρεται στο άρθρ. 1 παρ. 2 εδάφ. α΄ εις διπλούν, σύμφωνα με το Παράρτημα 1 της παρούσας. 6.Μετά την προσκόμιση στην Τελωνειακή Αρχή όλων των αναφερομένων στην παρ. 2 του άρθρ. 1 δικαιολογητικών βεβαιώνονται και εισπράττονται οι αναλογούντες δασμοί και λοιποί φόροι, εκδίδεται το ενοποιημένο αποδεικτικό είσπραξης και άδεια παράδοσης τελωνισμένων εμπορευμάτων και χορηγείται στον ενδιαφερόμενο πιστοποιητικό τελωνισμού του αυτοκινήτου με την ένδειξη ότι είναι ΑΝΤΙΡΡΥΠΑΝΤΙΚΗΣ ΤΕΧΝΟΛΟΓΙΑΣ και ότι τελωνίσθηκε με το καθεστώς των διατάξεων των άρθρ. 2 του Νόμ. 2052/92. Σελ. 208,944(α) Τεύχος -Σελ.  7.Σε περίπτωση που εντός της υπό της παρ. 2 του άρθρ. 2 οριζόμενης προθεσμίας δεν προσκομισθεί η σχετική βεβαίωση του Κ.Τ.Ε.Ο. και εφόσον δεν δοθεί στο αυτοκίνητο άλλος τελωνειακός προορισμός ή τελωνειακή αρχή προέρχεται στη βεβαίωση και είσπραξη των τελωνειακών επιβαρύνσεων που αναλογούν στα μεταχειρισμένα αυτοκίνητα συμβατικής τεχνολογίας. 8.Σε περίπτωση που τα δικαιολογητικά της παρ. 3 του άρθρ. 2 της παρούσης είναι ελλειπή το αυτοκίνητο επιστρέφει στο τελωνείο με σχετικό έγγραφο του Κ.Τ.Ε.Ο. Άρθρ.3.-1.Προκειμένου να λάβει άδεια κυκλοφορίας ένα μεταχειρισμένο βενζινοκίνητο επιβατικό αυτοκίνητο αντιρρυπαντικής τεχνολογίας, σύμφωνα με το άρθρ. 1 της απόφασης αυτής, ο κάτοχός του υποβάλλει στην αρμόδια Υπηρεσία Συγκοινωνιών μαζί με τα άλλα απαιτούμενα δικαιολογητικά και βεβαίωση του Κ.Τ.Ε.Ο. όπως αυτή αναφέρεται στο άρθρ. 1 παρ. 2 εδάφ. α΄ της παρούσης. 2.Μετά την έκδοση της άδειας κυκλοφορίας του αυτοκινήτου η Υπηρεσία Συγκοινωνιών ζητεί από το Κ.Τ.Ε.Ο. που χορήγησε τη βεβαίωση που αναφέρεται στο άρθρ. 1 παρ. 2 εδάφ. α΄ της παρούσης όλα τα δικαιολογητικά που υποβλήθηκαν για τη χορήγησή της προκειμένου να κρατηθούν στο φάκελλο του αυτοκινήτου. 3.Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. 